I CONVOCATÒRIA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT, MITJANÇANT LA CONCESSIÓ D'AJUDES A DONES INVESTIGADORES ORIGINÀRIES DE PAÏSOS D'ÀFRICA SUBSAHARIANA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/35323)
  + [Valencià](/va/acuerdo/35081)






Selector de idioma

Leer

* [Español](/es/acuerdo/35628)
* [Valencià](/va/acuerdo/35644)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





I CONVOCATÒRIA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT, MITJANÇANT LA CONCESSIÓ D'AJUDES A DONES INVESTIGADORES ORIGINÀRIES DE PAÏSOS D'ÀFRICA SUBSAHARIANA[Butlletí Oficial Universitat d'Alacant](/ca/Publicacion)
====================================================================================================================================================================================================================================================================

Secretaria General

Butlletí Oficial Universitat d'Alacant





I CONVOCATÒRIA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT, MITJANÇANT LA CONCESSIÓ D'AJUDES A DONES INVESTIGADORES ORIGINÀRIES DE PAÏSOS D'ÀFRICA SUBSAHARIANA

Data d'aprovació
:   09/02/2023

Data de publicació
:   10/02/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/35038)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/35640)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/35934)
  + [Compartir acuerdo en 

    X](https://twitter.com/intent/tweet?via=UA_Universidad&text=I CONVOCATÒRIA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT, MITJANÇANT LA CONCESSIÓ D'AJUDES A DONES INVESTIGADORES ORIGINÀRIES DE PAÏSOS D'ÀFRICA SUBSAHARIANA&url=https://www.boua.ua.es/va/acuerdo/35319)

**Títol:** I CONVOCATÒRIA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT, MITJANÇANT LA CONCESSIÓ D'AJUDES A DONES INVESTIGADORES ORIGINÀRIES DE PAÏSOS D'ÀFRICA SUBSAHARIANA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 9 de febrer de 2023

I CONVOCATÒRIA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT, MITJANÇANT LA CONCESSIÓ D'AJUDES A DONES INVESTIGADORES ORIGINÀRIES DE PAÏSOS D'ÀFRICA SUBSAHARIANA

1. Objecte de la convocatòria i procediment de concessió

La present convocatòria té per objecte adjudicar, en règim de concurrència competitiva, ajudes per a dones investigadores en etapa predoctoral o postdoctoral del seu desenvolupament professional, que tinguen la nacionalitat d'algun dels països africans establits en aquestes bases i necessiten completar la seua formació mitjançant la realització d'estades curtes d'investigació en la UA, per al desenvolupament de la seua tesi doctoral o investigació.

2. Requisits de les persones perceptores de les ajudes

Les persones beneficiàries d'aquestes ajudes hauran de complir els següents requisits abans que finalitze el termini de presentació de sol·licituds:

2.1 Amb caràcter general:

a)    Ser originàries de països d'Àfrica Subsahariana establits en el llistat <https://unstats.un.org/unsd/methodology/m49/> i Sudan.

b)    No percebre altres beques de naturalesa similar per a realitzar l'estada en la UA en el període sol·licitat.

c)    Realitzar l'activitat objecte de l'ajuda en el termini establit en aquesta convocatòria.

d)    No incórrer en cap de les circumstàncies recollides en l'article 13.2 de la Llei 38/2003, General de Subvencions.

e)    No disposar d'un permís de residència a Espanya, excepte per estudis.

2.2 Amb caràcter específic:

Estades curtes doctorat i postgrau:

a)    Tindre ciutadania d'algun dels països d'Àfrica establits en aquestes bases.

b)    Estar matriculada en un programa de doctorat/postgrau en una universitat d'algun dels països d'Àfrica establits en aquestes bases.

c)    Haver obtingut prèviament l'acceptació d'un grup d'investigació de la universitat d'Alacant.

Estades curtes postdoctorals:

d)    Tindre ciutadania d'algun dels països d'Àfrica indicats en aquestes bases.

e)    Estar en possessió del grau acadèmic de doctor/a.

f)     Haver obtingut prèviament l'acceptació d'un grup d'investigació de la universitat d'Alacant.

3. Número, dotació i duració de les ajudes

3.1 Es convoquen 25 ajudes màxim per a realitzar estades d'investigació en la UA de dones investigadores. La dotació finalment assignada dependrà de la duració de l'estada.

3.2 La duració de l'estada serà mínima d'un mes i màxima de tres mesos (90 dies), en un període comprés entre la publicació de la resolució de les ajudes en la web de l'Àrea de Cooperació Universitària per al Desenvolupament <https://sri.ua.es/va/cooperacion/convocatorias/m-africa/programa-dones-subsaharianes.html> i el 31 de juliol de 2023.

3.3 La quantia de les ajudes es distribuirà de la següent forma, en funció de la duració de l'estada:

o   Estada d'1 mes: 2.000 € (si es desplaça des d'Espanya)

o   Estada d'1 mes: 2.500 € (si es desplaça des d'Àfrica)

o   Estada de 2 mesos: 3.500 €

o   Estada de 3 mesos: 4.500 €

3.4 Abonament de les ajudes.

El 70% de l'ajuda es percebrà una vegada s'incorpore la investigadora a la Universitat d'Alacant, es presente personalment en el Servei de Relacions Internacionals, Àrea de Cooperació Universitària per al Desenvolupament, i complisca amb les obligacions especificades en el punt 9 d'aquestes bases.

El 30% restant, s'abonarà dues setmanes abans de la seua partida, aproximadament, després de presentar els documents de fi d'estada en el Servei de Relacions Internacionals, Àrea de Cooperació Universitària per al Desenvolupament.

4. Termini i procediment de presentació de les sol·licituds

4.1 Es podran presentar sol·licituds des de l'endemà de la seua publicació en el Butlletí Oficial de la Universitat d'Alacant (BOUA), fins a les 24 hores (fus horari espanyol) del 28 de febrer de 2023 inclusivament.

A efectes informatius, aquesta convocatòria també es publicarà en la pàgina web de l'Àrea de Cooperació Universitària per al Desenvolupament, adscrita al Servei de Relacions Internacionals de la UA. <https://sri.ua.es/va/cooperacion/convocatorias/m-africa/programa-dones-subsaharianes.html>

4.2. Procediment de presentació de sol·licituds

4.2.1 Les sol·licituds es presentaran a través del formulari de sol·licitud en línia disponible en la web: <https://sri.ua.es/va/cooperacion/convocatorias/m-africa/programa-dones-subsaharianes.html>.

4.2.2 Documentació a presentar, en documents independents i en format pdf:

a) Curriculum vitae

b) Passaport, NIE o document identificatiu del seu país d'origen.

c) Títol de doctor, màster o grau, segons corresponga, acreditatiu del nivell d'estudis.

d) Acreditació de les publicacions realitzades.

e) Carta d'acceptació del grup d'investigació de la Universitat d'Alacant.

f) Qualsevol document que acredite els mèrits al·legats en el formulari.

5. Criteris de puntuació

5.1 Si l'estada en la UA és de dos mesos o tres mesos: 2 punts.

5.2 Per mèrits acadèmics: màxim 3 punts. Aquest criteri s'obtindrà de la suma dels dos apartats següents:

5.2.1 Per ser beneficiària de premi extraordinari de grau, màster o doctorat: 1'5 punts.

5.2.2 Per publicacions en llibres o revistes especialitzades: s'atorgarà 0,3 punts per publicació acreditada, fins a un màxim de 1'5 punts.

5.3 Països amb Índex de Desenvolupament Humà (WBO 4369) <https://hdr.undp.org/system/files/documents/global-report-document/hdr2021-22overviewsppdf.pdf>: inferior a 0,5: 1 punt.

5.4 Haver participat en el workshop Jornades-Taller Dones Àfrica. Reptes del Lideratge de les dones en institucions d'investigació i educació superior a Àfrica Subsahariana:" <https://sri.ua.es/va/cooperacion/actividades/jornades-taller-dones-africa.html> organitzat per l'Àrea de Cooperació per al Desenvolupament de la UA: 1 punt.

5.5 Per haver sigut beneficiària d'una beca de la Fundació Dones per Àfrica o de beques equivalents d'altres institucions a Espanya: 2 punts.

6. Comissió d'avaluació i òrgan gestor

6.1 La comissió d'avaluació té com a competència la valoració de les sol·licituds i l'elaboració de la proposta de concessió i denegació de les ajudes.

6.2 La comissió d'avaluació estarà formada per la vicerectora de Relacions Internacionals i Cooperació per al Desenvolupament, que actuarà com a presidenta. Actuaran com a vocals, el vicerector d'Investigació, el director de Relacions i Projectes Institucionals, el director del Secretariat de Cooperació per al Desenvolupament, la directora del Servei de Relacions Internacionals i la subdirectora de Convenis de Cooperació Universitària per al Desenvolupament i Voluntariat Internacional, que actuarà com a secretària. En cas d'absència, els membres de la comissió podran delegar en el vocal que determinen.

6.3 L'òrgan gestor de la convocatòria és la Subdirecció de Convenis de Cooperació Universitària al Desenvolupament i Voluntariat Internacional, adscrita al Servei de Relacions Internacionals, i l'adreça electrònica de contacte és [z.hqjvvqwveqen@tq.ui](mailto:a.inlichmyuuog@eu.sc). Té com a competència l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se la resolució de concessió.

7. Instrucció del procés de concessió

7.1 Finalitzat el termini de presentació de sol·licituds, l'òrgan gestor elaborarà una relació provisional de sol·licituds admeses i excloses i s'establirà un termini d'esmena de 5 dies hàbils, a partir de l'endemà de la seua publicació. Transcorregut aquest termini, s'elaborarà la relació definitiva de sol·licituds admeses i excloses i s'elevarà a la comissió d'avaluació.

7.2 Rebuda la relació definitiva d'admesos, la comissió d'avaluació elevarà una proposta motivada a la rectora de la Universitat d'Alacant que, si escau, dictarà la resolució que procedisca.

7.3 Publicada la resolució i una vegada es troben de manera presencial en la Universitat d'Alacant, les persones beneficiàries percebran la concessió de l'ajuda en la forma indicada en el punt 3.

7.4 Les resolucions inherents a aquestes bases es publicaran en la pàgina web de l'Àrea de Cooperació Internacional per al Desenvolupament <https://sri.ua.es/va/cooperacion/convocatorias/m-africa/programa-dones-subsaharianes.html> i substituiran la notificació a les persones interessades, produint els mateixos efectes, tot això en aplicació del principi de transparència recollit en la Llei 40/2015, d'1 d'octubre, de Règim Jurídic del Sector Públic, i a allò que estableix l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques.

8. Marc legal i pressupostari

8.1 Aquesta convocatòria es troba recollida en la línia de subvenció 2023LS0063 del Pla Estratègic de Subvencions 2021-23 de la Universitat d'Alacant.

8.2 La subvenció assignada s'ajustarà a allò que estableix la llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

8.3 Els crèdits destinats a aquestes ajudes s'executaran amb càrrec al pressupost del Vicerectorat de Relacions Internacionals i Cooperació per al Desenvolupament, any 2023, clau orgànica 5160 4B 0009

8.4 La dotació màxima a assignar és de 45.000€ i serà cofinançada pel Vicerectorat de Relacions Internacionals i Cooperació per al Desenvolupament i la Generalitat Valenciana a través del Conveni amb la Conselleria de Participació, Transparència, Cooperació i Qualitat Democràtica.

8.5 L'execució d'aquesta dotació està supeditada a la disponibilitat pressupostària de la UA. S'aplicaran les retencions de rendes que, si escau, establisca la legislació vigent.

8.6 Si el crèdit disponible per a la distribució per mesos de les ajudes no s'esgotara, la Comissió podrà reassignar els fons en funció de les sol·licituds presentades.

9. Obligacions de les persones perceptores de les ajudes i justificació de les ajudes

Amb caràcter general, els qui obtinguen una ajuda, tindran les següents obligacions:

Abans de vindre a la UA:

a) Acceptar l'ajuda concedida en els 5 dies naturals següents a la seua notificació, a través de la adreça electrònica:  [l.nzuxvhfdezcw@bw.ge](mailto:f.ldvnfojbsyrg@bn.fy)

Durant l'estada en la UA:

b) Presentar-se en el Servei de Relacions Internacionals, Àrea de Cooperació Universitària per al Desenvolupament per a signar la confirmació d'arribada a la UA i presentar declaració signada del seu director o directora de grup d'investigació, acreditant la seua incorporació efectiva al Departament/Institut.

c) Per a percebre les quantitats de l'ajuda, a més hauran de:

* Emplenar el formulari "alta de tercers".
* Presentar còpia de la targeta d'identificació fiscal del seu país d'origen.

d) Enviar informe de seguiment intermedi, visat pel director del grup d'investigació, en el supòsit d'estades de dos i tres mesos.

e) Realitzar l'estada d'investigació abans del 31 de juliol de 2023.

Després de la finalització de l'activitat:

f) Finalitzada l'activitat objecte de l'ajuda, presentar una declaració responsable d'aprofitament de les activitats d'investigació a realitzar amb el vistiplau del seu director o directora del grup d'investigació.

g) Signar el document Finalització d'estada, per a acreditar la data de finalització i percebre la part última de l'ajuda.

h) Retornar al seu país d'origen una vegada finalitzada l'estada d'investigació, llevat que acrediten la incorporació a un altre programa en una universitat o centre d'investigació a Espanya.

10. Protecció de dades de caràcter personal

De conformitat amb allò que estableix la legislació vigent en matèria de protecció de dades, s'informa que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedides, excepte obligació legal.

S'informa que les persones sol·licitants poden exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/privadesa.html>.

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/es/privacidad.html>.

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós- administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podrà interposar-se recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb allò que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, a 8 de febrer de 2023

La rectora

P.D. de signatura, la Vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa Mª Martínez Espinosa





[Carretera Sant Vicent del Raspeig s/n  
03093 Sant Vicent del Raspeig - Alacant  
 Tel. 98 797 4786 - Fax 12 941 3959](https://www.google.es/maps/@79.378258,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12706&trk=tyah&trkInfo=tarId%0J6940031269455%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)